|  |  |  |  |
| --- | --- | --- | --- |
| Rīgā | 01.10.2018 | Nr. | 4-3.1e/2018/3266 |
| Uz |  | Nr. |  |

Valsts kancelejai

*Informācijai:*

Latvijas Darba devēju konfederācijai

Par Ministru kabineta doto uzdevumu

Pamatojoties uz Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 244. punktu, iesniedzu izskatīšanai Ministru kabineta sēdē Ministru kabineta protokollēmuma projektu “Par Ministru kabineta 2016. gada 15. jūlija protokollēmuma (prot. Nr. 36 41. §) „Noteikumu projekts “Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” 4. punktā dotā uzdevuma izpildes termiņa pagarināšanu” (turpmāk – projekts).

|  |  |  |
| --- | --- | --- |
| 1. | Iesniegšanas pamatojums |  Saskaņā ar Ministru kabineta 2016. gada 15. jūlija protokollēmuma (prot. Nr. 36 41. §) „Noteikumu projekts “Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” 4. punktu ir dots uzdevums Latvijas Darba devēju konfederācijai veikt vidusposma izvērtējumu par Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" projekta ieviešanas gaitu un izglītojamo darba vidē balstītās mācībās nodarbinātības problēmjautājumiem, lai sekmētu uzņēmumu iesaisti darba vidē balstītās mācībās un darba līgumu slēgšanu ar izglītojamajiem (turpmāk – vidusposma izvērtējums). Pamatojoties uz Latvijas Darba devēju konfederācijas veikto vidusposma izvērtējumu, Izglītības un zinātnes ministrijai (turpmāk – ministrija) ir dots uzdevums līdz 2018. gada 1. oktobrim iesniegt Ministru kabinetā informatīvo ziņojumu par darba vidē balstītu mācību sistēmas ieviešanu un attīstību, lai palielinātu darba vidē balstītu mācību apjomu profesionālās izglītības sistēmā (turpmāk – informatīvais ziņojums). Latvijas Darba devēju konfederācija ir informējusi ministriju, ka vidusposma izvērtējuma sagatavošanai ir nepieciešams papildu laiks (līdz 2018.gada 1.novembrim), sniedzot šādu pamatojumu: 1) tā kā dati par 2017./2018. mācību gada rezultātiem kļuva pieejami tikai 2018.gada jūnija beigās, laika trūkuma dēļ līdz šim nav bijis iespējams kvalitatīvi pabeigt to apstrādi un veikt nepieciešamo analīzi; 2) par mērķtiecīgu uzskatāms vidusposma izvērtējumā iekļaut arī 2018./2019.gada uzņemšanas datus (būs pieejami septembra beigās), kas ļautu veikt analīzi par lielāka apjoma informāciju un tādējādi precīzāk raksturotu pastāvošās tendences; 3) ņemot vērā, ka vidusposma izvērtējumā jāanalizē darba vidē balstītās mācībās iesaistīto izglītojamo nodarbinātības problēmjautājumi, lai sekmētu uzņēmumu iesaisti darba vidē balstītas mācībās un darba līgumu slēgšanu ar izglītojamajiem, ir veicama ne tikai kvantitatīva, bet arī uz aptaujām un intervijām balstīta kvalitatīva analīze, kas ir laikietilpīgs process un kuru nebija iespējams veikt agrākā laika posmā, jo iesaistītajām pusēm (t.sk. uzņēmējiem) vēl nav bijusi uzkrāta pietiekami liela pieredze, lai sniegtu izsvērtas atbildes vidusposma ziņojumam būtiskos jautājumos. Ņemot vērā to, ka ministrija no Latvijas Darba devēju konfederācijas saņems vidusposma izvērtējumu ne agrāk, kā 2018.gada 1.novmebrī, lūdzam pagarināt informatīvā ziņojuma sagatavošanai paredzēto termiņu līdz 2019.gada 15.februārim.  |
| 2. | Valsts sekretāru sanāksmes datums un numurs |  Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 73.1. apakšpunktu projekts nav izsludināms Valsts sekretāru sanāksmē.  |
| 3. | Informācija par saskaņojumiem |  Atbilstoši Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 111.7. apakšpunktā noteiktajam, projekts skar Latvijas Darba devēju konfederācijas kompetenci, līdz ar to projekts saskaņots ar Latvijas Darba devēju konfederāciju. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politika. |
| 6. | Atbildīgā amatpersona | Izglītības un zinātnes ministrijas Profesionālās un pieaugušo izglītības departamenta direktora p.i. Baiba Bašķere |
| 7. | Uzaicināmās personas | Nav. |
| 8. | Projekta ierobežotas pieejamības statuss | Nav attiecināms. |
| 9. | Cita informācija | Nav. |

Pielikumā:

Ministru kabineta protokollēmuma projekts “Par Ministru kabineta 2016. gada 15. jūlija protokollēmuma (prot. Nr. 36 41. §) „Noteikumu projekts “Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” 4. punktā dotā uzdevuma izpildes termiņa pagarināšanu” (datne: IZMProt\_280918\_8.5.1.SAM) uz 1 lp.

Izglītības un zinātnes ministrs Kārlis Šadurskis

I.Buligina,67047762

B.Bašķere, 67047835

U.Auniņa, 6704788